543c16□

543c17□　　No. 1662

543c18□菩提行經卷第一

543c19□

543c20□　　　　聖龍樹菩薩集頌

543c21□　　　　西天中印度惹爛馱□國

543c22□　　　　密林寺三藏明敎大師賜紫

543c23□　　　　沙門臣天息災奉　詔譯

543c24□　　讚菩提心品第一

543c25□　如佛妙法體無邊　　佛子正心歸命禮

543c26□　佛甘露戒垂覆護　　我今讚說悉依法

543c27□　此說無有未曾有　　亦非自我而獨專

543c28□　我無自他如是時　　乃自思惟觀察作

543c29□　如是發心觀察時　　能令我此善增長

544a01□　時見如是娑婆界　　此乃是彼佛世尊

544a02□　此界刹那難得生　　得生爲人宜自慶

544a03□　思惟若離菩提心　　復次此來何以得

544a04□　如雲覆蔽夜黑暗　　閃電光明刹那現

544a05□　佛威德利亦復然　　刹那發意人獲福

544a06□　是故善少力雖劣　　能破大惡之業力

544a07□　如是若發菩提心　　此善勇進能超彼

544a08□　思惟無量無邊劫　　見佛咸說此眞實

544a09□　若不快樂得快樂　　增長救度無邊衆

544a10□　爲諸有情處衆苦　　令離百千諸苦怖

544a11□　受多快樂百千種　　爲恒不離菩提心

544a12□　彼善逝子處纏蓋　　行在輪□無所愛

544a13□　若刹那說菩提心　　人天歡喜悉歸命

544a14□　若有受持不淨像　　喩佛寶像而無價

544a15□　如藥變化遍堅牢　　等修持妙菩提心

544a16□　菩提心寶驗無邊　　價直世間無可喩

544a17□　調御行人伴侶等　　悉使受持而堅牢

544a18□　芭蕉不實而生實　　生實芭蕉而身謝

544a19□　菩提心樹而淸淨　　恒生勝果而不盡

544a20□　已作暴惡衆罪業　　依菩提心刹那脫

544a21□　勇猛依託無大怖　　彼癡有情何不依

544a22□　譬如劫盡時大火　　刹那焚燒罪業薪

544a23□　若讚慈尊無量言　　是曰善哉之智者

544a24□　彼種種覺心　　正智而平等

544a25□　菩提誓願心　　而行菩提行

544a26□　喩去者欲行　　彼之分別說

544a27□　智分別說已　　所行如智用

544a28□　菩提之願心　　大果如輪□

544a29□　福故不間斷　　亦如彼行意

544b01□　若彼等無邊　　有情界解脫

544b02□　與彼心平等　　菩提願不退

544b03□　彼等好睡眠　　亦復多迷醉

544b04□　間斷於福流　　喩空無所有

544b05□　妙臂而問此　　劣意之有情

544b06□　於解脫得生　　爲自爲如來

544b07□　乃思惟療除　　苦惱之有情

544b08□　使苦惱盡已　　獲得無邊福

544b09□　有情無邊苦　　云何而療治

544b10□　使一一安樂　　獲無邊功德

544b11□　何以利父母　　如是及眷屬

544b12□　得天及仙人　　淨行婆羅門

544b13□　如是彼有情　　乃過去睡夢

544b14□　不願於自利　　唯願生利他

544b15□　有情最勝寶　　希有何得生

544b16□　種種意利他　　不獨於自利

544b17□　歡喜世間種　　精進世間藥

544b18□　心寶與有福　　而彼云何說

544b19□　云何諸有情　　得一切快樂

544b20□　爲發菩提心　　供養於如來

544b21□　迷愛樂快樂　　乃喩於□嫌

544b22□　遠離與隨行　　悉從於自意

544b23□　若彼求快樂　　苦惱種無邊

544b24□　積諸善快樂　　諸苦惱消除

544b25□　破壞迷惑因　　善哉云何得

544b26□　親彼善知識　　彼福如是得

544b27□　作利若□向　　彼必返讚歎

544b28□　作善不求利　　說彼是菩薩

544b29□　若有布施於少食　　修善供養於世間

544c01□　所施大小如蚊□　　亦獲快樂得半日

544c02□　云何獲得於能仁　　要度無邊有情盡

544c03□　有情無盡若虛空　　一切智求自圓滿

544c04□　佛子靜念而思惟　　若煩惱生自心作

544c05□　數生煩惱復生疑　　佛說此人墮地獄

544c06□　佛子若發菩提心　　滅大罪力得勝果

544c07□　我今歸命摩尼心　　救度有情得快樂

544c08□　　菩提行經菩提心施供養品第二

544c09□　端彼摩尼恭敬心　　用奉供養於如來

544c10□　及彼淸淨妙法寶　　佛功德海量無邊

544c11□　世間所有諸妙花　　乃至妙果及湯藥

544c12□　所有珍寶澄淸水　　悉皆奉供而適意

544c13□　山中之寶及衆寶　　適悅樹林寂靜處

544c14□　蔓花莊嚴樹光明　　結果低垂枝[□-多+可]□

544c15□　人間天上香塗香　　乃至劫樹及寶樹

544c16□　池水淸淨復莊嚴　　鵝鴻好聲極適意

544c17□　穀自然生非所種　　別別莊嚴而供養

544c18□　等虛空界量廣大　　此一切有悉受用

544c19□　我今所獻幷子等　　供養最上佛牟尼

544c20□　爲我不捨於大悲　　受彼最上之供養

544c21□　我以無福大貧窮　　更無纖毫別供養

544c22□　我今思惟爲自他　　願佛受斯隨力施

544c23□　我自身施一切佛　　以自身等遍一切

544c24□　加被我作上有情　　有情恒常佛敎化

544c25□　我得如來加被已　　化利有情無怖畏

544c26□　過去罪業悉遠離　　未來衆罪不復作

544c27□　寶光明處甚適悅　　天蓋莊嚴奉眞如

544c28□　水精淸淨復光明　　種種妙堂香浴作

544c29□　大寶甁滿盛香水　　復著適意諸妙花

545a01□　洗浴如來無垢身　　我當讚詠獻歌樂

545a02□　淸淨香熏上妙衣　　用蓋覆彼最上色

545a03□　我今獻此上衣服　　願佛慈悲哀納受

545a04□　種種柔軟妙天衣　　彼莊嚴中而最上

545a05□　供養如來幷普賢　　及彼文殊觀自在

545a06□　　菩提行經護戒品第三

545a07□　持戒爲護心　　護之使堅牢

545a08□　此心不能護　　云何能護戒

545a09□　喩醉象不降　　不患於疼痛

545a10□　放心如醉象　　當招阿鼻等

545a11□　念索常執持　　繫縛於心象

545a12□　得離放逸怖　　獲一切安樂

545a13□　若能繫一心　　一切皆能繫

545a14□　若自降一心　　一切自降伏

545a15□　師子熊虎狼　　夜叉羅刹等

545a16□　一切地獄卒　　皆悉是其□

545a17□　若怖一切□　　無邊苦惱集

545a18□　皆因心所得　　佛世尊正說

545a19□　地獄衆苦器　　及熱鐵丸等

545a20□　誰作復何生　　貪瞋癡所有

545a21□　由彼諸罪心　　佛生諸世間

545a22□　三界心滅故　　是故無怖畏

545a23□　若昔行檀施　　今世而不貧

545a24□　今貧勿煩惱　　過去云何悔

545a25□　若人心少分　　行檀波羅蜜

545a26□　是故說果報　　同一切布施

545a27□　若人心持戒　　嫌誰而牽殺

545a28□　嗔心之□家　　殺盡等虛空

545a29□　大地量無邊　　何皮而能蓋

545b01□　履用皮少分　　隨行處處覆

545b02□　外我性亦然　　所有誰能勸

545b03□　但勸於自心　　外我而自伏

545b04□　身貧而無福　　彼果同所行

545b05□　若心施一衣　　感果而增福

545b06□　諸行若修持　　心念恒不捨

545b07□　一切無利心　　虛假宜遠離

545b08□　一切心法財　　宜□密觀察

545b09□　離苦獲安樂　　彼得超世間

545b10□　我云何修行　　修行唯護心

545b11□　是故我觀心　　恒時而作護

545b12□　喩□□身瘡　　一心而將護

545b13□　人中惡如是　　恒常而護心

545b14□　怖苦惱之瘡　　我一心常護

545b15□　破壞於衆合　　心瘡乃無怖

545b16□　常作如是行　　不行人中惡

545b17□　人中罪不犯　　自然而不怖

545b18□　我欲盡身命　　利行而供養

545b19□　別別身命盡　　善心而不退

545b20□　我欲守護心　　合掌今專作

545b21□　心念念之中　　一切方便護

545b22□　喩於重病人　　諸事不寧忍

545b23□　散亂心亦然　　不堪諸事業

545b24□　心散亂不定　　聞思惟觀察

545b25□　如器之渗漏　　於水不能盛

545b26□　由多聞之人　　於信方便等

545b27□　過失心不定　　獲不寂靜罪

545b28□　心不決定故　　迷惑賊所得

545b29□　所有之福善　　偸墮於惡處

545c01□　煩惱衆盜賊　　魔著故得便

545c02□　由魔羅發起　　破壞善生命

545c03□　守彼意根門　　惡不能牽去

545c04□　念彼罪苦惱　　次復獲安住

545c05□　善哉隨師敎　　獲得善念生

545c06□　奉於敎誨師　　當一心供給

545c07□　於諸佛菩薩　　刹那心決定

545c08□　當怖畏憶念　　慈哀現面前

545c09□　塵心而不定　　去去不復還

545c10□　若能守意門　　護之住不散

545c11□　我今護此心　　恒常如是住

545c12□　喩木之無根　　不生惡枝葉

545c13□　眼觀於色相　　知虛假不實

545c14□　物物恒諦觀　　是故而不著

545c15□　因見而觀察　　觀之令不惑

545c16□　所來觀見已　　安畏以善來

545c17□　欲行不知道　　望四方生怖

545c18□　決定知方已　　觀心行亦然

545c19□　智者之所行　　思惟於前後

545c20□　是善是惡等　　如是事不失

545c21□　不住於此身　　離此復何作

545c22□　云何住此身　　當復觀中間

545c23□　觀內心亦然　　而用諸方便

545c24□　以法爲大柱　　縛之令不脫

545c25□　當以如是意　　觀我之所在

545c26□　諸識皆如是　　攝令刹那住

545c27□　若怖因業力　　能趣求快樂

545c28□　修彼檀戒度　　乃至大捨等

545c29□　若修菩提因　　彼別不思惟

546a01□　一向修自心　　當起如是見

546a02□　如是修諸善　　不起於怖畏

546a03□　而令諸煩惱　　決定不增長

546a04□　種種正言說　　見在而甚多

546a05□　觀覽悉決了　　破疑網得果

546a06□　如草被割截　　念佛戒能忍

546a07□　刹那行此行　　獲得殊勝果

546a08□　欲於諸正說　　皆悉得通達

546a09□　當觀照自心　　常修於精進

546a10□　喩木之無情　　無言無所作

546a11□　見自心亦然　　決定令如是

546a12□　心起於輕慢　　如彼迷醉人

546a13□　惟求自讚譽　　非彼修行者

546a14□　若他人於我　　而生於毁謗

546a15□　謂是嗔癡等　　住心恒似木

546a16□　如木不分別　　利養尊卑稱

546a17□　亦不爲眷屬　　乃至承事等

546a18□　利他不自利　　但欲爲一切

546a19□　是故說我心　　堅住恒如木

546a20□　一心住如木　　於尊親朋友

546a21□　乃至於三業　　不生憎愛怖

546a22□　觀察於煩惱　　如空而不著

546a23□　當勇猛堅牢　　受持爲恒常

546a24□　無善□可怖　　當一心求他

546a25□　淸淨住三昧　　爲他所尊重

546a26□　雖居童稚位　　不使他瞋惱

546a27□　自亦不瞋他　　慈悲恒若此

546a28□　我受持禪那　　使意恒寂靜

546a29□　爲一切有情　　恒居無罪處

546b01□　念念須臾間　　多時爲最勝

546b02□　如是受持心　　不動如須彌

546b03□　鷲貪肉不厭　　人貪善亦然

546b04□　身心不修行　　云何能出離

546b05□　云何護身意　　一切時自勤

546b06□　汝等何所行　　各各專一心

546b07□　迷愚不自制　　妄貪如木身

546b08□　此身不淨作　　云何返愛戀

546b09□　骨鎖肉連持　　外皮而莊飾

546b10□　自覺令不貪　　解脫於慧刃

546b11□　割截諸身分　　令見中精髓

546b12□　審觀察思惟　　云何見有人

546b13□　一心如是觀　　審諦不見人

546b14□　云何不淨身　　貪愛而守護

546b15□　處胎食不淨　　出胎飮血乳

546b16□　不如是食飮　　云何作此身

546b17□　豺鷲等貪食　　不分善與惡

546b18□　要同人愛身　　受用成業累

546b19□　但如是護身　　至死無慈忍

546b20□　與豺鷲無別　　汝何恒此作

546b21□　身死識不住　　衣食寧可留

546b22□　身謝識必往　　受用云何貪

546b23□　是故今作意　　不貪如是事

546b24□　如是不遠離　　得彼諸不善

546b25□　如似人生身　　肢體求成就

546b26□　受身智不增　　輪還徒自困

546b27□　於世親非親　　悅顔先慰喩

546b28□　如是常自制　　心念恒不捨

546b29□　笑不得高聲　　不戱擲坐具

546c01□　輕手擊他門　　諦信恒自執

546c02□　如盜如□鷺　　求事行無聲

546c03□　修心亦如此　　當離於□□

546c04□　他人之所嫌　　無義利不說

546c05□　恒得諸弟子　　言上而尊愛

546c06□　一切所言說　　聞之使稱善

546c07□　觀彼作福事　　稱讚令歡喜

546c08□　衷私說彼德　　彼聞心必喜

546c09□　欲讚說彼時　　先觀彼德行

546c10□　修諸歡喜事　　難得彼誠心

546c11□　勤修利他德　　當受快樂報

546c12□　憎愛苦宜捨　　來生大苦故

546c13□　此苦我不住　　來生大快樂

546c14□　善言聲柔軟　　悲根聞生喜

546c15□　顯彼適意事　　當信眞實語

546c16□　恒悲念有情　　愛護如愛眼

546c17□　爲彼住眞實　　必當得成佛

546c18□　彼眞實得成　　各此利朋友

546c19□　刹那修功德　　離苦大安樂

546c20□　功德殷勤修　　恒作而自得

546c21□　不衒不覆藏　　誰云諸事等

546c22□　檀波羅蜜等　　殊妙而最上

546c23□　別行非最上　　利下無遠離

546c24□　佛如是利他　　恒常之所切

546c25□　如來之敎中　　見彼慈悲事

546c26□　三界師入滅　　分別出家人

546c27□　食有可不可　　不離三衣等

546c28□　將求妙法身　　不苦惱衆生

546c29□　於衆生如是　　隨意獲圓滿

547a01□　捨非須盡命　　彼捨要平等

547a02□　悲心當淸淨　　果報自圓滿

547a03□　淨心而重法　　不執器杖等

547a04□　不持傘蓋頭　　無諸輕慢事

547a05□　爲男子女人　　說法深廣大

547a06□　不分人勝劣　　令彼重平等

547a07□　法之不廣大　　乃及非法行

547a08□　遠離不敬禮　　樂說於大乘

547a09□　齒木及□唾　　不棄於淨地

547a10□　淨水及淨舍　　勿得棄便痢

547a11□　喫食勿滿口　　食勿令有聲

547a12□　食時不語言　　亦勿大開口

547a13□　坐不得垂足　　行亦不挑臂

547a14□　不與女同乘　　亦不同坐臥

547a15□　諸所不律事　　人見心不喜

547a16□　一切人旣睹　　遠離而不敬

547a17□　人問於道路　　不得一手指

547a18□　雙手而指之　　示其道所至

547a19□　凡所諸行步　　不弄臂作聲

547a20□　亦勿妄彈指　　威儀如是守

547a21□　師雖已化滅　　四儀應當學

547a22□　奉戒行不輕　　決定獲聖果

547a23□　菩薩行無量　　所說無有邊

547a24□　當以淸淨心　　決定而奉行

547a25□　於一晝一夜　　分之各三時

547a26□　行道普懺悔　　住佛菩提心

547a27□　菩提心自住　　亦令他獲得

547a28□　佛子住學戒　　一心如是持

547a29□　佛戒體淸淨　　不見有纖毫

547b01□　恒作如是行　　彼福無有量

547b02□　無始爲有情　　行行而不別

547b03□　如是爲有情　　化令一切覺

547b04□　當知善知識　　如命不可捨

547b05□　菩薩戒最上　　大乘法亦爾

547b06□　解脫依師學　　而能生吉祥

547b07□　佛佛說智經　　讀之見戒法

547b08□　若人心護戒　　所行悉已見

547b09□　若身若心位　　當微細觀察

547b10□　口誦身不行　　當得何所喩

547b11□　譬如重病人　　空談於藥力

547b12□　虛空藏經中　　說謨羅波底

547b13□　如見集戒定　　廣如經所說

547b14□　聖龍樹菩薩　　一心之所集

547b15□　隨所住之處　　勸恒伸供養

547b16□菩提行經卷第一

547b17□

547b18□

547b19□菩提行經卷第二

547b20□

547b21□　　　　聖龍樹菩薩集頌

547b22□　　　　西天中印度惹爛[馬*太]□國密林

547b23□　　　　寺三藏明敎大師賜紫沙門

547b24□　　　　臣天息災奉　詔譯

547b25□　　菩提心忍辱波羅蜜多品第四

547b26□　奉行諸善業　　施戒而先導

547b27□　供養於如來　　百千劫無盡

547b28□　修行於□提　　嗔罪而不立

547b29□　觀種種體空　　是故一心忍

547c01□　不得貪快樂　　守意令平等

547c02□　心有嗔惱病　　無睡恒不足

547c03□　彼此有施主　　供給於利養

547c04□　隨彼愛重心　　無得生瞋惱

547c05□　凡諸親近事　　不起於憎嫌

547c06□　於彼無所瞋　　乃得其安樂

547c07□　忍如是等事　　若對於□家

547c08□　於瞋若能除　　世世獲安樂

547c09□　□若生於心　　於愛亦無喜

547c10□　若[□*食]瞋惱食　　無忍善不壞

547c11□　彼食我大□　　於我無善利

547c12□　知彼□不食　　是故忍堅牢

547c13□　凡見□來去　　歡喜而不瞋

547c14□　於□若起瞋　　善利終滅盡

547c15□　忍心常若此　　令瞋不得起

547c16□　住忍無時節　　瞋□自不生

547c17□　若人自保愛　　不作惡口業

547c18□　口業若不離　　後感□家苦

547c19□　畏苦不出離　　不行衆苦因

547c20□　是故堅忍心　　獲得諸快樂

547c21□　彼訥陵[言*我]子　　邪見求解脫

547c22□　刀割火燒身　　無利由能忍

547c23□　愚癡無正見　　虛受大苦惱

547c24□　我以菩提心　　云何苦不忍

547c25□　蚊蚤壁□等　　常飢渴苦惱

547c26□　大痒煩苦人　　住忍而不見

547c27□　寒熱幷雨風　　病枷鎖□打

547c28□　被諸苦惱事　　忍不求快樂

547c29□　殺他血流□　　堅牢心勇猛

548a01□　割身自見血　　□怖而驚倒

548a02□　智者心淸淨　　常懼瞋惱侵

548a03□　與煩惱相持　　忍心恒勇猛

548a04□　蛇腹行在地　　喩瞋伏於心

548a05□　殺之謂無勇　　殺彼得最勝

548a06□　如來大悲者　　愍苦說輪□

548a07□　使識罪根本　　住忍而不作

548a08□　父母何計心　　懼子遭淪溺

548a09□　持心離瞋怒　　自遠大苦報

548a10□　譬如無智人　　令罪而得生

548a11□　修行而無智　　瞋生亦復爾

548a12□　欲住不思議　　當須持自心

548a13□　於此生愛重　　令瞋不生起

548a14□　若貪彼塵境　　而生種種罪

548a15□　因彼諸業力　　而不得自由

548a16□　於境若不貪　　彼集無因立

548a17□　和合心無故　　是故無有生

548a18□　不貪而不生　　無得而自說

548a19□　我得如是故　　是生不思議

548a20□　彼無生不生　　是得云何有

548a21□　瞻察於彼此　　滅盡得無餘

548a22□　此心恒淸淨　　喩隨色摩尼

548a23□　所變悉從因　　無因相何有

548a24□　過去行行時　　彼行何所作

548a25□　隨彼所行因　　等因而感果

548a26□　一切雖由因　　因善惡由心

548a27□　說求性寂靜　　如是有何過

548a28□　若取和合因　　是樂於苦惱

548a29□　此心不可住　　智人應自勸

548b01□　是故見□家　　想作善知識

548b02□　因行如是行　　當獲得快樂

548b03□　如是諸有情　　由業不自在

548b04□　自在若成就　　誰肯趣於苦

548b05□　散亂心緣塵　　心被刺不覺

548b06□　食斷食增瞋　　於苦而返愛

548b07□　自若無福行　　返愛纏縛業

548b08□　如[□*食]毒藥食　　墮於生死崖

548b09□　自住是煩惱　　誠由不自護

548b10□　欲解脫他人　　此事何由得

548b11□　煩惱迷昏濁　　而致於自殺

548b12□　毒盛無有悲　　云何瞋不護

548b13□　自性旣愚迷　　於他行□亂

548b14□　生彼瞋無疑　　如火而能燒

548b15□　有情性愚時　　所行諸過失

548b16□　愚迷故若此　　如煙熏虛空

548b17□　若人瞋不護　　愚迷無智故

548b18□　喩持杖勸人　　而增彼瞋惱

548b19□　我於過去生　　苦惱諸有情

548b20□　是故於今身　　被苦惱能忍

548b21□　我身喩於鐵　　受彼燒鎚鍛

548b22□　如彼鐵持身　　何得有其苦

548b23□　我今看此身　　如無情形像

548b24□　雖被諸苦惱　　而瞋無所起

548b25□　愚迷起愛業　　不知其苦本

548b26□　得苦緣自過　　云何生瞋惱

548b27□　喩受地獄苦　　飛禽劍林等

548b28□　知自業所生　　何處有瞋惱

548b29□　我得如是業　　此過知所起

548c01□　設令入地獄　　不由他所作

548c02□　欲盡我之業　　無量無有邊

548c03□　我業旣如是　　長時受地獄

548c04□　我此過如是　　彼實我□家

548c05□　云何分別知　　愚迷瞋造作

548c06□　若人自護持　　對□忍不□

548c07□　是心功德生　　地獄云何入

548c08□　盡我之所行　　得因如彼時

548c09□　不忍瞋不護　　破壞於修行

548c10□　意無相無形　　散亂卽破壞

548c11□　由身護持故　　身苦當忍受

548c12□　我於口惡業　　衆過而不作

548c13□　身不被衆苦　　云何心有瞋

548c14□　我於今生中　　淨心行利行

548c15□　於利益旣無　　何事於食飮

548c16□　凡所作爲事　　要在於利他

548c17□　彼無利非愛　　定獲罪無疑

548c18□　不如今殞沒　　無貪邪壽命

548c19□　邪命住雖久　　死當墮苦趣

548c20□　譬如在夢中　　百年受快樂

548c21□　如眞實得樂　　覺已知暫非

548c22□　喩彼時無常　　壽命之延促

548c23□　覺此二事已　　彼何得快樂

548c24□　久處於歡娛　　自謂得多益

548c25□　如行人被劫　　裸形復空手

548c26□　福利隨過減　　罪根還復生

548c27□　福盡罪不生　　爲獲不瞋利

548c28□　彼何爲活命　　一向作不善

548c29□　如是不思惟　　無善不破壞

549a01□　無得讚於瞋　　破壞有情故

549a02□　如是心利他　　彼瞋無由生

549a03□　爲彼修心人　　於忍不住故

549a04□　見彼煩惱生　　是讚忍功德

549a05□　塔像妙法等　　有謗及破壞

549a06□　佛等無苦惱　　我於彼不瞋

549a07□　於師幷眷屬　　不作於愛業

549a08□　今因過去生　　見之而自勉

549a09□　覺心觀有情　　恒在衆苦惱

549a10□　見彼如是已　　於苦惱能忍

549a11□　瞋□與愚癡　　分別過一等

549a12□　於此毒過咎　　何得說無過

549a13□　云何於過去　　而作害他業

549a14□　如是諸業因　　間斷此何作

549a15□　如佛福亦然　　我今一心作

549a16□　與一切有情　　慈心互相睹

549a17□　喩火燒其舍　　舍中而火入

549a18□　舍中若有草　　彼火自延蔓

549a19□　如是還喩心　　和合於瞋火

549a20□　燒彼福功德　　刹那無所有

549a21□　若人殺在手　　放之善可稱

549a22□　地獄苦能免　　此善誰不讚

549a23□　若人在世間　　少苦不能忍

549a24□　地獄苦無量　　瞋因何不斷

549a25□　我以如是苦　　歷百千地獄

549a26□　一一爲利他　　所作不自爲

549a27□　我無如是等　　諸大苦惱事

549a28□　以離世間故　　爲利如是行

549a29□　離苦獲快樂　　彼皆讚功德

549b01□　得彼如是讚　　云何而不喜

549b02□　彼旣得如此　　無□之快樂

549b03□　利他行最上　　智者何不勉

549b04□　如是最上行　　得快樂不修

549b05□　此見若不捨　　破壞於正見

549b06□　若敬愛於他　　以德而稱讚

549b07□　他德旣稱讚　　乃是自敬愛

549b08□　當發菩提心　　爲一切有情

549b09□　令得諸快樂　　云何瞋有情

549b10□　佛爲三界供　　欲有情成佛

549b11□　世利得不實　　彼煩惱何作

549b12□　若人之骨肉　　乃及諸眷屬

549b13□　養育與命等　　不喜瞋何生

549b14□　如彼求菩提　　當用菩提心

549b15□　而不愛有情　　福自捨何瞋

549b16□　若人有所求　　出財大捨施

549b17□　所求旣不獲　　不如財在舍

549b18□　淸淨功德福　　何障而不獲

549b19□　得已自不受　　如住瞋修行

549b20□　作罪與作福　　不同不隨喜

549b21□　亦復不依作　　當自一無得

549b22□　若愛於□家　　欲求其歡喜

549b23□　復求諸讚說　　此事無因得

549b24□　雖欲利圓滿　　返苦而無樂

549b25□　菩提心不忍　　於利不成就

549b26□　煩惱之惡鉤　　牽人不自在

549b27□　由如地獄卒　　擲人入湯火

549b28□　我本求利他　　何要虛稱讚

549b29□　無福無壽命　　無力無安樂

549c01□　自利行不圓　　智者應須覺

549c02□　後後而自行　　當愛樂圓滿

549c03□　修行要稱讚　　若持刃自殺

549c04□　如世不實事　　無益無利樂

549c05□　譬如破壞舍　　日照內外見

549c06□　亦由稱讚非　　須用心明了

549c07□　汝思惟於聲　　起滅而平等

549c08□　心如此利他　　當行如是行

549c09□　於他何所受　　而行於利益

549c10□　彼旣獲快樂　　我利益非虛

549c11□　彼彼獲利樂　　以一切讚我

549c12□　云何而於我　　無別威德樂

549c13□　彼如是讚我　　以愛彼自得

549c14□　彼無緣若此　　如愚如迷者

549c15□　此讚我雖獲　　速破而勿著

549c16□　憎惡正德者　　由此而瞋作

549c17□　是讚成障□　　我令不發起

549c18□　護不墮惡趣　　爲彼行無我

549c19□　若解諸有情　　利養尊卑縛

549c20□　令有情解脫　　彼意云何瞋

549c21□　若人欲捨苦　　來入解脫門

549c22□　此是佛威德　　云何我瞋彼

549c23□　此瞋我不作　　於福障□故

549c24□　修行平等忍　　彼無不獲得

549c25□　自身諸過失　　忍辱故不作

549c26□　過失不作故　　彼福而獲得

549c27□　若人福無有　　安忍而自生

549c28□　常令安住忍　　云何說障□

549c29□　世求利益人　　不於施作障

550a01□　障□出家故　　是不得出家

550a02□　世間諸難得　　求者而能與

550a03□　我唯說善利　　於過無所得

550a04□　以彼菩提行　　遠離於所□

550a05□　如出舍中藏　　是故云不難

550a06□　懺悔於業因　　彼初爲先導

550a07□　是故於忍果　　如是而得生

550a08□　彼無我所心　　此心乃住忍

550a09□　成就不思議　　供養於妙法

550a10□　此心爲利他　　乃至以壽命

550a11□　或以□不供　　云何別說忍

550a12□　於彼彼惡心　　各各與忍辱

550a13□　於如是得忍　　因供養妙法

550a14□　佛土衆生土　　大牟尼說此

550a15□　於彼奉事多　　能感於富貴

550a16□　如來及於法　　與有情平等

550a17□　尊重於佛故　　尊有情亦然

550a18□　立意乃如是　　於自無所作

550a19□　以彼大平等　　平等於有情

550a20□　大意於有情　　慈心而供養

550a21□　發心如佛福　　如佛福可得

550a22□　是故佛法行　　佛有情平等

550a23□　佛無所平等　　功德海無邊

550a24□　佛功德精純　　無功德能比

550a25□　雖三界供養　　見之而不能

550a26□　佛法等之師　　是最上有情

550a27□　供養諸有情　　當如此作意

550a28□　於自之眷屬　　不能起利行

550a29□　於他之奉事　　不作得何過

550b01□　破壞身入無間獄　　若彼作已我復作

550b02□　廣大心爲彼一切　　如是常行於善事

550b03□　喩世人爲自在主　　由於己事不稱情

550b04□　云何而爲彼作子　　我作非彼奴僕性

550b05□　喩佛入苦而無苦　　如得快樂復歡喜

550b06□　要歡喜彼一切佛　　佛喜爲彼能此作

550b07□　如身煩惱而普有　　欲一切乏悉充足

550b08□　於有情苦亦復然　　我無方便空悲愍

550b09□　是故此苦我遠離　　救一切苦興大悲

550b10□　先□惱於忍辱人　　彼罪我今而懺悔

550b11□　我今奉事於如來　　同於世間諸僕從

550b12□　衆人足蹈我頂上　　受之歡喜而同佛

550b13□　世間一切賤能作　　以悲愍故無有□

550b14□　見此一切無比色　　彼如是尊誰不敬

550b15□　如是爲奉於如來　　如是爲自利成就

550b16□　如是爲除世苦惱　　如是我今乃出家

550b17□　譬如一王人　　能調伏大衆

550b18□　衆非一能調　　以長親王故

550b19□　彼一而非獨　　蓋有王之力

550b20□　制斷不怯劣　　亦無有過失

550b21□　悲愍心住忍　　力若地獄卒

550b22□　將護於有情　　如事以惡王

550b23□　瞋非王所令　　如彼地獄苦

550b24□　煩惱於有情　　彼苦而自受

550b25□　喜非王所與　　如得於佛等

550b26□　善心於有情　　此心何不受

550b27□　將護於有情　　後當得成佛

550b28□　見感尊重稱　　此善何不見

550b29□　無病復端嚴　　快樂而長命

550c01□　富貴作輪王　　斯皆從忍得

550c02□　　菩提行經菩提心精進波羅蜜多品第五

550c03□　智者行忍辱　　菩提住精進

550c04□　懈怠遠離福　　如離於風行

550c05□　精進力何解　　彼要分別說

550c06□　懈怠不精進　　如毒宜自觀

550c07□　貪味於睡眠　　謂快樂無事

550c08□　輪□苦可嫌　　而從懈怠生

550c09□　煩惱之舍宅　　懈怠力牽入

550c10□　已到無常門　　云何今不知

550c11□　精進爲自他　　此行汝不見

550c12□　懈怠復睡眠　　此如屠肆牛

550c13□　若此而不見　　一切道皆斷

550c14□　彼旣無所得　　云何樂睡眠

550c15□　若得於威儀　　無常而忽至

550c16□　施爲不可及　　何以住懈怠

550c17□　精進而不修　　安然若精進

550c18□　忽然趣無常　　思惟而苦苦

550c19□　見彼焰魔門　　苦惱復情急

550c20□　刹那而淚下　　眷屬不能救

550c21□　聽聞地獄聲　　自念業熱惱

550c22□　身住不淨處　　驚怖不能極

550c23□　地獄苦極惡　　惡業何復作

550c24□　如魚鼎中活　　彼得如是怖

550c25□　地獄業作已　　乃受湯火苦

550c26□　身□爛苦惱　　如何得淸淨

550c27□　魔王多苦人　　捉人送無常

550c28□　無常苦可畏　　此見懈怠果

550c29□　愚迷著睡眠　　此過而不劣

551a01□　入於大苦河　　復不得人身

551a02□　除樂最上法　　無邊樂種子

551a03□　懈怠幷戱笑　　苦因汝何樂

551a04□　見負嗔力多　　知彼自精進

551a05□　自他各所行　　如自他平等

551a06□　我何得菩提　　而無分別作

551a07□　以如來眞實　　實言正解脫

551a08□　彼蚊□□蠅　　及蟲蝦□等

551a09□　若獲精進力　　亦當得菩提

551a10□　彼我何生人　　能知利不利

551a11□　恒知諸精進　　何不得菩提

551a12□　或捨於手足　　於此而生怖

551a13□　愚迷違師敎　　此利彼不知

551a14□　斷壞及燒煮　　無邊皆拔出

551a15□　無數俱□劫　　而未得菩提

551a16□　歷此無數苦　　久久證菩提

551a17□　喩若毒苦傷　　毒盡苦皆出

551a18□　作一切醫人　　救療諸病苦

551a19□　是故苦消除　　一切病皆少

551a20□　是故說救療　　甛藥不利病

551a21□　上醫療大病　　甛藥皆不與

551a22□　前後皆如是　　智者咸所行

551a23□　後後而進修　　身肉而捨用

551a24□　智者觀身肉　　喩菜而生有

551a25□　枯謝棄糞土　　是捨不名難

551a26□　若身所作苦　　心謂其虛作

551a27□　智者心非惡　　彼無惡業苦

551a28□　知法意快樂　　具福身快樂

551a29□　無此虛輪□　　得苦云何悲

551b01□　求盡過去罪　　深利他福海

551b02□　此力菩提心　　二乘等要急

551b03□　如是利不樂　　行行何得苦

551b04□　菩提心輦輿　　智者乘得樂

551b05□　爲成就有情　　樂施方便力

551b06□　身力苦怖作　　觀之唯稱讚

551b07□　斷如是分別　　增長於精進

551b08□　我身而能捨　　超過身方便

551b09□　我消除自他　　無數之過失

551b10□　一一之過失　　若劫盡無餘

551b11□　彼過一一盡　　我無有纖毫

551b12□　無邊苦已脫　　我心云何損

551b13□　我求多功德　　爲利於自他

551b14□　學一一功德　　劫盡學無盡

551b15□　纖毫之功德　　我生不曾作

551b16□　或當得生處　　虛度無所有

551b17□　我樂興大供　　供養佛世尊

551b18□　爲貧不能作　　而願不圓滿

551b19□　不施怖者安　　不修母快樂

551b20□　如入母胎藏　　母唯病苦惱

551b21□　過去爲離法　　我今得果報

551b22□　所生旣如是　　當行何法行

551b23□　一切善心根　　世間之牟尼

551b24□　彼根恒不退　　常得好果報

551b25□　煩惱苦纏綿　　而得種種怖

551b26□　於他愛障難　　生罪而自感

551b27□　若人於處處　　能起於善願

551b28□　而感彼彼福　　獲得供養果

551b29□　若人於處處　　作罪取快樂

551c01□　而感彼彼報　　獲得苦器侵

551c02□　月藏中淸□　　廣博妙香潔

551c03□　佛音味第一　　非修而不得

551c04□　而彼善逝子　　得解善逝法

551c05□　如蓮出最上　　亦如仁覺月

551c06□　焰魔之獄卒　　牽引於罪魂

551c07□　火坑及洋銅　　燒煮悉皆入

551c08□　焰熾殺器杖　　斷肉百千斤

551c09□　墮落熱鐵地　　斯由多不善

551c10□　是故心作善　　極微細觀察

551c11□　依彼金剛幡　　修學而作觀

551c12□　初學觀和合　　不觀汝非學

551c13□　而無最上名　　汝要□心作

551c14□　生中之所作　　增長於罪苦

551c15□　上事業不修　　彼下不求勝

551c16□　三種事應知　　由業煩惱力

551c17□　將來之惡因　　於此云何作

551c18□　世間之煩惱　　拘人不自由

551c19□　我如人不能　　是故我無作

551c20□　下業之所修　　云何令安住

551c21□　當觀我無我　　而此我所作

551c22□　一滴之甘露　　鳥食變金翅

551c23□　我意謂微劣　　能脫少苦難

551c24□　嗔作無心難　　以不善罪故

551c25□　無心見發起　　廣大勝難及

551c26□　是故淸淨心　　頌作此文句

551c27□　使知彼三界　　我遠離戱論

551c28□　我得勝一切　　無人能勝我

551c29□　我今而自知　　是佛師子子

552a01□　有情離我人　　而彼得最上

552a02□　不降懈怠□　　懈怠□自降

552a03□　以惡趣所牽　　身善速破壞

552a04□　由僕從愚惡　　寄食而受瘦

552a05□　彼受於一切　　修行住我慢

552a06□　而此得名聲　　下劣云何說

552a07□　如是若勇猛　　自勝彼□家

552a08□　勇猛行此修　　慢□而不勝

552a09□　彼慢心若起　　此實我□家

552a10□　勝果雖欲生　　是果悉皆捨

552a11□　喩精進師子　　煩惱獸中見

552a12□　煩惱獸千萬　　雖衆不能敵

552a13□　世有大苦惱　　人自悉具見

552a14□　煩惱不降伏　　乃得如是苦

552a15□　我寧使頭落　　及□剔心腸

552a16□　煩惱諸□家　　一切我不降

552a17□　因修此精進　　得彼慢業盡

552a18□　獲得勝果報　　自感嬉戱樂

552a19□　爲快樂修因　　彼□不獲得

552a20□　所修不決定　　亦得不殊勝

552a21□　輪□欲不足　　喩貪刀刃蜜

552a22□　福甘露若貪　　食之後轉美

552a23□　是故業寂靜　　感妙果隨行

552a24□　如日溫月寒　　晝夜而相逐

552a25□　精進之有力　　能破於懈怠

552a26□　獲得遠離故　　深心而愛樂

552a27□　煩惱棒堅牢　　□彼念慧劍

552a28□　喩棒劍相持　　同彼女人學

552a29□　執劍手無力　　失之而怖急

552b01□　念劍失亦然　　地獄而在心

552b02□　世間知善人　　不肯飮毒血

552b03□　心過亦復然　　心過而不作

552b04□　出家精進心　　喩執持油□

552b05□　□墜必當死　　墜之故驚怖

552b06□　著睡眠懈怠　　喩毒蛇在懷

552b07□　不去當被傷　　去之宜須急

552b08□　一一之深過　　要□心思惟

552b09□　此過不可守　　云何我復作

552b10□　和合之業因　　斷以正念劍

552b11□　云何名自位　　此念而獲得

552b12□　正念心不發　　纖毫不能滅

552b13□　來業如往行　　一切報皆得

552b14□　如彼睹羅綿　　隨風而來往

552b15□　精進人亦然　　增上如是得

552b16□菩提行經卷第二

552b17□

552b18□

552b19□菩提行經卷第三

552b20□

552b21□　　　　聖龍樹菩薩集頌

552b22□　　　　西天中印度惹爛[馬*太]□國

552b23□　　　　密林寺三藏明敎大師賜紫

552b24□　　　　沙門臣天息災奉　詔譯

552b25□　　菩提心靜慮般若波羅蜜多品第六

552b26□　佛喜精進增　　安住禪定意

552b27□　愍彼散心人　　煩惱芽間住

552b28□　我今知身心　　不生於散亂

552b29□　是故遠世間　　亦遠離疑惑

552c01□　利益行可愛　　愛不離世間

552c02□　智者乃思惟　　是故此皆捨

552c03□　依於奢摩他　　尾□奢□等

552c04□　如是而起行　　破壞於煩惱

552c05□　先求奢摩他　　不藉世間行

552c06□　無常而恒有　　於愛何得要

552c07□　若見於千生　　不復起愛著

552c08□　不樂尾□捨　　亦不住等持

552c09□　見已不止足　　是患過去渴

552c10□　如實而不見　　安得盡煩惱

552c11□　意緣於愛集　　被煩惱燒然

552c12□　思惟彼下墮　　短命須臾住

552c13□　善友不長久　　堅固法不成

552c14□　行與愚迷同　　決定墮惡趣

552c15□　何得同愚迷　　以毒分牽故

552c16□　而於自眷屬　　刹那獲怨恨

552c17□　凡夫性異生　　喜怒而無定

552c18□　多瞋承事難　　遠離於善利

552c19□　下劣心自讚　　縛著憎愛罪

552c20□　彼不捨於瞋　　當墮於惡趣

552c21□　迷愚不攝心　　爲此無功德

552c22□　自讚毁謗他　　輪□樂自得

552c23□　愚迷之所持　　住是等不善

552c24□　不善不和合　　彼事皆獲得

552c25□　一身我所樂　　而意無所貪

552c26□　遠離於愚迷　　當得愛承事

552c27□　不爲於讚歎　　住於何善事

552c28□　略如蜂造蜜　　寂靜得成就

552c29□　我行一切處　　如未曾有者

553a01□　恒得於多人　　讚歎而敬愛

553a02□　若迷於處處　　得意樂快樂

553a03□　以此於世間　　得生死怖畏

553a04□　是故彼智者　　怖畏於生死

553a05□　知千種苦惱　　住之決定受

553a06□　若於刹那頃　　自修於精進

553a07□　獲得好名稱　　亦復多利養

553a08□　以彼同利人　　毁我非功德

553a09□　若此加毁謗　　我謂讚歡喜

553a10□　雖毁謗不瞋　　稱讚亦不喜

553a11□　謂佛及有情　　種種皆如是

553a12□　稱讚得功德　　毁謗招苦報

553a13□　世間不思惟　　是謂愚癡故

553a14□　自性苦同住　　彼生何所樂

553a15□　愚迷非朋友　　此乃如來說

553a16□　若在於愚迷　　自利無不愛

553a17□　若入利他門　　如是爲自愛

553a18□　不毁於有情　　不一心承奉

553a19□　損於利物行　　如煩惱壞善

553a20□　如彼天宮殿　　及於樹根舍

553a21□　隨彼愛樂心　　從意得爲上

553a22□　自性之廣大　　斯爲無□處

553a23□　彼所未曾見　　亦不能觀察

553a24□　富貴喩□器　　雖成不堅牢

553a25□　受用然自由　　苦惱而速至

553a26□　如盜他人衣　　分之著身上

553a27□　行住不自在　　苦惱當求離

553a28□　稱量於自身　　彼實苦惱法

553a29□　我此如是身　　是身必當壞

553b01□　觀察於此身　　性與身相離

553b02□　性然無所壞　　身當爲豺食

553b03□　一生定一死　　有情界如是

553b04□　彼復見何事　　諸大各分去

553b05□　如人遠路行　　欲及於住舍

553b06□　憂苦彼別無　　唯求無障□

553b07□　喩輪□亦然　　咸受於生住

553b08□　直至於四人　　彼方獲遠離

553b09□　如是之一身　　□家所不讚

553b10□　直至如是成　　不厭患世間

553b11□　過去世間時　　生死無悔恨

553b12□　所行行不近　　能離世間苦

553b13□　念佛心口同　　無有人嫌毁

553b14□　是故身意調　　寂靜無煩擾

553b15□　如是我恒行　　滅盡諸煩惱

553b16□　解脫於自心　　復解脫一切

553b17□　得此心平等　　於今世後世

553b18□　斷彼苦惱縛　　乃至地獄等

553b19□　若有男女等　　合掌多恭敬

553b20□　善利非算數　　無罪可稱說

553b21□　有善用自金　　遠離棄擲怖

553b22□　此行若能行　　得最上寂靜

553b23□　彼人有此獲　　我自得無異

553b24□　明了如是行　　何不趣寂靜

553b25□　一心住貪愛　　此爲下趣牽

553b26□　業感焰魔門　　前見見可怖

553b27□　彼門是汝□　　煩惱今不同

553b28□　分明住貪愛　　今見何能脫

553b29□　過咎自藏護　　一一他眼見

553c01□　彼今所食□　　□忌何不護

553c02□　飛鷲常所貪　　唯愛此肥肉

553c03□　復以血莊嚴　　此食偏所重

553c04□　喩見鬼形容　　枯瘦及行動

553c05□　相貌旣如是　　睹之堪可怖

553c06□　口吻及牙涎　　皆從不淨生

553c07□　不淨非所堪　　食飮彼何愛

553c08□　睹羅綿藏觸　　細滑樂嬉戱

553c09□　臭穢豈不漏　　慾者心自迷

553c10□　此貪謂若蓋　　迷者堅樂著

553c11□　無著卽無事　　云何而不離

553c12□　衰老相隨生　　肉泥加飾染

553c13□　不識彼空幻　　而復樂□吻

553c14□　如袋不淨滿　　迷人不思惟

553c15□　不淨如是多　　彼汝何喜行

553c16□　身肉非淨成　　愚智而皆見

553c17□　自性元無心　　云何妄愛肉

553c18□　若彼無愛心　　是得分明見

553c19□　若能無彼此　　自不見□吻

553c20□　別有非不淨　　而自不希有

553c21□　如是不自淨　　彼汝非希有

553c22□　愚迷不淨心　　體喩於蓮花

553c23□　慧日照開敷　　非淨身何愛

553c24□　不淨今無常　　染愛今不正

553c25□　欲出正淨身　　云何由染愛

553c26□　云何□吻他　　由貪彼不淨

553c27□　於彼不淨地　　種子生增長

553c28□　汝受不淨身　　此身唯蟲聚

553c29□　是身旣非淨　　非淨不可愛

554a01□　不淨而不一　　而汝自不嫌

554a02□　無別不淨器　　此器孰多愛

554a03□　龍腦香米等　　食飮而適悅

554a04□　入口味最上　　是地合淸淨

554a05□　若此甚分明　　彼不淨不離

554a06□　穢惡棄尸林　　是身同若此

554a07□　皮剝肉潰爛　　見之得大怖

554a08□　旣能知彼已　　復何生愛樂

554a09□　白檀香復潔　　身無如是妙

554a10□　云何殊勝香　　用心而別愛

554a11□　自性臭若貪　　不樂於寂靜

554a12□　亦於法諸香　　一切皆染汚

554a13□　若復髮甲長　　牙齒兼垢黑

554a14□　垢□之所持　　惡性身裸露

554a15□　狂亂自癡迷　　欲用行大地

554a16□　復持諸器仗　　一心待自殺

554a17□　寒林枯骨形　　見乃發惡聲

554a18□　聚落枯骨動　　迷人返愛樂

554a19□　不淨乃如是　　此苦爲彼愛

554a20□　如彼那落中　　無苦痛不受

554a21□　少年貪受樂　　不求勝善力

554a22□　少年如不求　　老至欲何作

554a23□　如彼日將落　　爲作困不就

554a24□　復如鹿獸群　　至夜空還去

554a25□　錫杖□隨行　　在路而困苦

554a26□　如犢隨母行　　無所畏亦爾

554a27□　若自爲欲迷　　自賣爲僕從

554a28□　彼不得自在　　亦復隨業牽

554a29□　如女産林野　　如戰命難保

554b01□　迷者爲欲□　　恃我感奴僕

554b02□　斷欲者心淨　　於苦能審察

554b03□　見彼欲火燒　　復若毒槍刺

554b04□　迷人求欲境　　喜獲妄守護

554b05□　無利事無邊　　淸淨皆破壞

554b06□　世間虛幻財　　愚人忙忙貪

554b07□　輪□往來苦　　解脫於何時

554b08□　如是貪欲味　　欲者受不少

554b09□　喩牛牽重車　　至彼口無草

554b10□　欲味與無草　　見者人難得

554b11□　見已破知非　　刹那覺希有

554b12□　而身爲作此　　一切時疲倦

554b13□　勝定業不修　　必當墮地獄

554b14□　彼百俱□劫　　分受困不覺

554b15□　彼行大苦苦　　不爲求菩提

554b16□　無器仗毒火　　無山崖□等

554b17□　離欲者若此　　說離地獄苦

554b18□　遠離如是欲　　生愛樂分別

554b19□　愛樂非空處　　而諍善林地

554b20□　善財月光明　　白檀□香潔

554b21□　廣寶樓閣間　　行住甚適悅

554b22□　善林聲不鬧　　淸淨風長扇

554b23□　彼處而寂靜　　思惟心爽利

554b24□　若處何可親　　空舍巖樹下

554b25□　捨愛離煩惱　　自在護根識

554b26□　是處主宰無　　自在隨行住

554b27□　歡喜愛快樂　　何推帝釋天

554b28□　觀功德智慧　　如是等諸法

554b29□　復正菩提心　　消除於疑惑

554c01□　先當如是觀　　重自他不二

554c02□　我自一切行　　苦樂亦平等

554c03□　手作多種事　　守護如一身

554c04□　世壞不壞法　　苦樂等亦爾

554c05□　如己之別苦　　一一皆消盡

554c06□　如是我受持　　爲於有情等

554c07□　我若愛於他　　令得平等樂

554c08□　彼得快樂已　　於自勝何奪

554c09□　我若不愛他　　彼得諸苦怖

554c10□　彼苦怖不脫　　於自當何勝

554c11□　苦害令若得　　而由不愛護

554c12□　未來苦害身　　云何而可護

554c13□　我若住邪見　　復起於我慢

554c14□　如是別得生　　如是別得死

554c15□　作罪不作罪　　如彼手與足

554c16□　手足苦不同　　云何同說護

554c17□　以此知不合　　心住於我慢

554c18□　是合當盡斷　　彼自宜隨力

554c19□　種子集次第　　排行若軍伍

554c20□　若此而無苦　　彼不知何得

554c21□　苦本非主宰　　世一切不勝

554c22□　若住於尸羅　　是苦不能立

554c23□　若住戒淸淨　　能障一切苦

554c24□　一切苦無因　　諸苦而無有

554c25□　悲苦云何多　　何力而能生

554c26□　思惟於世間　　是故悲苦多

554c27□　一苦而非多　　見有情獲得

554c28□　悲苦如是生　　於自他平等

554c29□　自苦不消除　　欲消除他苦

555a01□　是故妙人月　　說彼有情句

555a02□　善者如是觀　　他苦平等護

555a03□　設在無間中　　如鵝遊蓮池

555a04□　爲解脫有情　　彼若歡喜海

555a05□　如是恒不足　　如彼解脫味

555a06□　作是利他日　　無我無有疑

555a07□　利他無所求　　果報誰云愛

555a08□　是故我如此　　無德而自謂

555a09□　悲心與護心　　爲他如是起

555a10□　智者細微知　　輸□羅血等

555a11□　智者得了此　　觀察物不實

555a12□　是身非別作　　何以自不知

555a13□　以自知他身　　如是故不難

555a14□　自知己有過　　不知他功德

555a15□　自性不樂捨　　徒觀察他施

555a16□　此身之和合　　因緣如拍手

555a17□　此是世間緣　　有情何不知

555a18□　云何學無生　　如學而自知

555a19□　自身而非身　　以自如他身

555a20□　如是而利他　　作已不疑慮

555a21□　果熟而自受　　當獲彼無生

555a22□　是故世間學　　悲心與護心

555a23□　此愛心自蔽　　深重如煩惱

555a24□　知有情怖畏　　爲師而示學

555a25□　若能如是學　　雖難而不退

555a26□　沙門見怖畏　　彼無得護者

555a27□　若自及與他　　急速而當救

555a28□　瞋如□怖多　　無愛怖獲少

555a29□　以最上□密　　自他轉行利

555b01□　水陸與飛空　　勿令人住殺

555b02□　由若於今時　　救度於飢渴

555b03□　若人爲財利　　殺父毁三寶

555b04□　見世惡莊嚴　　死得阿鼻財

555b05□　何有於智者　　見愛而供養

555b06□　見□不欲睹　　供養云何說

555b07□　斯鬼而自利　　捨之而何受

555b08□　利他而不生　　云何捨受用

555b09□　以自利害他　　地獄而別生

555b10□　自害而利他　　諸功德具足

555b11□　作意善逝見　　如是行別處

555b12□　下劣不自愛　　愚癡投惡趣

555b13□　自利知微細　　今當墮奴僕

555b14□　利他微細知　　當爲自在主

555b15□　世有諸苦者　　昔自迷貪愛

555b16□　世諸快樂者　　於他昔利樂

555b17□　何要多種說　　此中間已見

555b18□　愚迷樂自爲　　牟尼利他作

555b19□　不求佛菩提　　輪□何得樂

555b20□　自苦欲與他　　□轉無由得

555b21□　觀察於後世　　善利不成就

555b22□　於奴僕起業　　主者而返受

555b23□　互相之利樂　　迷者見而離

555b24□　而返互相苦　　當受惡苦報

555b25□　若得世間災　　乃至驚怖苦

555b26□　彼一切自作　　云何而此作

555b27□　不能捨自身　　於苦不能離

555b28□　如不離於火　　不能遠燒害

555b29□　自苦若能除　　能消除他苦

555c01□　以彼自他受　　是故而取喩

555c02□　汝今無別思　　利益諸有情

555c03□　汝決定作意　　因業有分別

555c04□　眼以見爲能　　所觀不爲眼

555c05□　手以執爲用　　所持寧爲手

555c06□　但爲諸有情　　亦不住身見

555c07□　離見乃善逝　　常行如是利

555c08□　見彼下品人　　而起自他見

555c09□　雖觀彼憎愛　　我心不疑惑

555c10□　作此善無我　　獲得無我我

555c11□　大毁及讚歎　　無苦亦無樂

555c12□　我所作業因　　獲彼善安住

555c13□　謙下世最上　　無德乃有德

555c14□　以彼德不稱　　一切德自有

555c15□　謙下而若此　　勝我由斯得

555c16□　離戒見煩惱　　由得無我力

555c17□　如醫諸病人　　隨藥力□差

555c18□　我如是救療　　自見而云何

555c19□　然自有功德　　彼德我無住

555c20□　地獄之惡門　　於彼愁不生

555c21□　以有功德故　　斯乃爲智者

555c22□　若自平等觀　　利益自增長

555c23□　自利分尊卑　　□諍而成就

555c24□　此一切世間　　誰得見功德

555c25□　若此功德名　　不聞此人得

555c26□　罪蓋覆心寶　　是不自供養

555c27□　於自利益分　　而總不獲得

555c28□　有見而暫喜　　久久必不喜

555c29□　如是一切人　　□笑而毁□

556a01□　下劣心我慢　　自勝嫌人同

556a02□　誇智慧顔容　　種族財富等

556a03□　以此爲自德　　常欲聞稱讚

556a04□　聞讚生勝心　　歡喜而得樂

556a05□　以此爲得利　　自謂功德力

556a06□　宿造纖毫因　　得此不正業

556a07□　盡此少報已　　永在於輪□

556a08□　如是輪□中　　受彼百千苦

556a09□　過於無邊劫　　不知其出離

556a10□　被苦常大困　　罪心而不覺

556a11□　如是不知覺　　久久發善種

556a12□　後見如來言　　眞實得功德

556a13□　汝若見過去　　不受彼惡業

556a14□　菩提正快樂　　此樂不得離

556a15□　是故而取喩　　彼輸揭羅等

556a16□　汝云何更作　　我慢及不善

556a17□　諸行及己身　　觀之而不見

556a18□　獲得如是離　　利他汝常行

556a19□　自樂而苦他　　此行乃下劣

556a20□　汝自之一心　　於他作憎愛

556a21□　中間忽思惟　　何時何此作

556a22□　乃自捨快樂　　他苦亦不行

556a23□　寧自落其頭　　更不造別過

556a24□　乃至於小過　　此大牟尼說

556a25□　以別勝善等　　於他暗稱讚

556a26□　喩僕人事主　　當事於有情

556a27□　彼住於過失　　無定無功德

556a28□　自如不知人　　作此功德意

556a29□　汝若緊迅作　　自爲及爲他

556b01□　彼緊迅若此　　必苦惱自退

556b02□　此修乃第一　　而未得其力

556b03□　喩新住威儀　　以財而驚怖

556b04□　如此受持身　　降心不散亂

556b05□　汝當如是住　　汝此何不作

556b06□　以是常觀察　　妄心令不起

556b07□　如此調伏我　　息一切過失

556b08□　見我去何處　　無明一切壞

556b09□　同彼過去時　　如汝之壞我

556b10□　自利我今有　　此遠離不遠

556b11□　如人賣於他　　苦多不自在

556b12□　汝有情不與　　雖名不散亂

556b13□　是故如以人　　付獄卒不殊

556b14□　獄中種種事　　被害亦長久

556b15□　此得爲自利　　怨念彼不生

556b16□　不作於自愛　　而自愛得有

556b17□　若見自護持　　護持不實故

556b18□　此身乃如如　　而作於守護

556b19□　得上品柔軟　　到此亦復然

556b20□　若此而得到　　如地一切受

556b21□　若不能圓滿　　何人求用意

556b22□　愛心之煩惱　　而不能破得

556b23□　如彼久富貴　　不能求一切

556b24□　若貪於他物　　不受於賢名

556b25□　是故求增勝　　身心不放逸

556b26□　彼愛終滅盡　　此動此不覺

556b27□　諸惡不淨身　　此我云何執

556b28□　我此身云何　　雖活而必死

556b29□　與土而無異　　我見何不破

556c01□　爲此不實身　　虛受於苦惱

556c02□　何更於無情　　復起於瞋怒

556c03□　我今徒育養　　終爲豺鷲食

556c04□　至此無愛瞋　　彼愛何能立

556c05□　若彼住瞋怒　　當歡喜供養

556c06□　彼如是不知　　何爲作辛苦

556c07□　我今愛此身　　乃爲我所親

556c08□　一切愛自身　　云何我不愛

556c09□　是故我捨身　　爲捨於世間

556c10□　觀此多過咎　　喩如持業器

556c11□　彼業世間行　　我去而隨身

556c12□　靜念不散亂　　當斷於無明

556c13□　是故破煩惱　　我處於禪定

556c14□　邪道不牽心　　自名最上住

556c15□菩提行經卷第三

556c16□

556c17□

556c18□菩提行經卷第四

556c19□

556c20□　　　　聖龍樹菩薩集頌

556c21□　　　　西天中印度惹爛馱□國密林

556c22□　　　　寺三藏明敎大師賜紫沙門臣

556c23□　　　　天息災奉　詔譯

556c24□　　菩提心般若波羅蜜多品第七

556c25□　如來智慧仁　　爲一切世間

556c26□　令求遠離苦　　是故智慧生

556c27□　眞如及世間　　今說此二法

556c28□　知佛眞如故　　說法而智慧

556c29□　彼世間凡夫　　見二種相應

557a01□　害及勝害等　　乃世相應事

557a02□　彼二事見已　　見之乃爲智

557a03□　智見世間性　　是喩於眞如

557a04□　此說無去來　　智者無不見

557a05□　色等甚分明　　乃世相應事

557a06□　不淨而爲淨　　智者喩有利

557a07□　爲知世間故　　是說世間性

557a08□　爲見於眞如　　見以刹那住

557a09□　世間行相應　　此行無過失

557a10□　知女人不淨　　異世諸害事

557a11□　謂佛福虛幻　　使我云何信

557a12□　有情若幻境　　云何復生滅

557a13□　彼因集和合　　乃得於幻緣

557a14□　有情種子生　　云何有眞實

557a15□　殺彼虛幻人　　無心性等罪

557a16□　平等心虛幻　　罪福得生起

557a17□　眞言力等持　　幻境心無著

557a18□　以彼種種幻　　種種因業生

557a19□　何有於一人　　得於一切力

557a20□　若住於眞如　　或住於淨戒

557a21□　如是卽佛行　　誰云菩提行

557a22□　因緣當斷盡　　幻化不可得

557a23□　因緣若斷盡　　無生而自得

557a24□　若不住疑妄　　幻境而不立

557a25□　幻境若彼無　　一切不可得

557a26□　如是卽眞如　　得現於心體

557a27□　心如是若分　　虛幻何由見

557a28□　心不自見心　　世尊之所說

557a29□　如劍刃雖利　　雖利不自斷

557b01□　自性由若斯　　復喩如燈光

557b02□　破闇然得名　　而不云自照

557b03□　又若水精珠　　體本唯淸澈

557b04□　因靑而有靑　　影現隨衆色

557b05□　非靑而現靑　　如心而自作

557b06□　又如彼燈光　　智者知此說

557b07□　智慧此開通　　知者何所說

557b08□　雖開而不開　　如人無所睹

557b09□　石女義不生　　與此義不二

557b10□　亦同無心識　　緣念無所得

557b11□　非念而別生　　虛妄念如毒

557b12□　謂若因若果　　爲法而自說

557b13□　有談眼藥方　　見甁而無藥

557b14□　若見聞覺知　　此有而非有

557b15□　念斷於苦因　　此實念當念

557b16□　念念而無別　　此心當平等

557b17□　前塵常惑人　　了之無所有

557b18□　如幻而不實　　妄心而自見

557b19□　住塵處輪□　　喩空無所依

557b20□　住塵性亦然　　亦無有所得

557b21□　若與不善俱　　不善汝所得

557b22□　若心有取捨　　施一切如來

557b23□　如是用心意　　而有何功德

557b24□　幻境一切知　　煩惱云何斷

557b25□　於彼幻三毒　　遠離而不作

557b26□　知於煩惱心　　彼作而未盡

557b27□　於彼得見時　　空有意無力

557b28□　煩惱性非盡　　與空而相雜

557b29□　至彼無所學　　彼後乃得盡

557c01□　彼性而無得　　亦復不能見

557c02□　彼性若無住　　云何住此身

557c03□　若性而無有　　身住於無性

557c04□　是性如去來　　隨現而無著

557c05□　劫樹與摩尼　　能如意圓滿

557c06□　佛變化亦然　　當爲斯行願

557c07□　喩法□林樹　　□成而枯壞

557c08□　毒等雖久害　　彼彼皆消除

557c09□　菩薩之修行　　所作諸事業

557c10□　菩提行最勝　　佛樹能成就

557c11□　以彼平等行　　而住於寂靜

557c12□　及作不思議　　供養得何果

557c13□　隨彼所行因　　而得於彼果

557c14□　供養等眞實　　得果而稱實

557c15□　云何得法空　　實得解脫法

557c16□　不離牟尼道　　當得於菩提

557c17□　汝不求大乘　　何法求圓滿

557c18□　二乘得成就　　成就非圓滿

557c19□　若彼所作因　　怖畏於大乘

557c20□　別怖怖非實　　此怖實名怖

557c21□　此法要當知　　大乘之所論

557c22□　離此爲他法　　知彼外道論

557c23□　法乃僧根本　　僧知法出離

557c24□　心若有著處　　涅槃不可得

557c25□　解脫心無著　　煩惱得消滅

557c26□　煩惱業消除　　斯由解脫力

557c27□　愛取不相緣　　以此無執持

557c28□　愛業而羸劣　　是無有癡愛

557c29□　受愛得相緣　　此受而有得

558a01□　安住有著心　　是得名處處

558a02□　若心之不空　　復得名爲著

558a03□　心性若云空　　如識而無得

558a04□　如應正等覺　　所說之妙法

558a05□　是義乃大乘　　大乘行平等

558a06□　說法之一時　　了一切過患

558a07□　一味之平等　　諸佛無不說

558a08□　迦葉大尊者　　如言之不知

558a09□　彼汝云不覺　　不受當何作

558a10□　解脫力若怖　　輪□得成就

558a11□　迷彼苦空事　　而得於此果

558a12□　迷空彼若此　　不得謗於法

558a13□　此空審觀察　　是故得不疑

558a14□　離闇知煩惱　　因法知於空

558a15□　欲速一切知　　彼言審觀察

558a16□　若物生於苦　　是苦怖得生

558a17□　彼苦因空作　　彼何得生怖

558a18□　若於彼物怖　　斯卽名我所

558a19□　如是我無所　　苦怖云何得

558a20□　牙齒髮爪甲　　骨肉幷血髓

558a21□　鼻□唾膿涎　　脂肪及腸胃

558a22□　便痢汗熱風　　九漏幷六識

558a23□　如是諸法等　　一切皆無我

558a24□　說彼智與聲　　聲恒受一切

558a25□　若說聲智離　　彼離云何知

558a26□　若智之不知　　彼智難知故

558a27□　彼智旣決定　　乃近於智智

558a28□　此智非聲受　　彼聲何以聞

558a29□　彼聲近於心　　彼知色如是

558b01□　若受於色聲　　而色復何受

558b02□　如彼一父子　　思惟無眞實

558b03□　有情塵所□　　無父亦無子

558b04□　知聲色如是　　亦無於自性

558b05□　彼色如是知　　喩樂暫和合

558b06□　彼自性如是　　彼一而言有

558b07□　餘色咸不實　　此說色下品

558b08□　彼一切智心　　煩惱悉淸淨

558b09□　思惟一覺心　　彼等彼若無

558b10□　愛若虛不實　　云何住於見

558b11□　無我而無心　　此心喩□像

558b12□　是心智相應　　淸淨愚癡破

558b13□　如是之自心　　彼作云何作

558b14□　彼愚癡無行　　此我而虛作

558b15□　有行自出離　　而無惡業果

558b16□　破壞業若爲　　善果云何得

558b17□　此二之行果　　互相破成就

558b18□　彼說知不虛　　彼自而無事

558b19□　因果定相應　　惡見要不生

558b20□　此行而實住　　作受今當說

558b21□　過去未來心　　彼我無有生

558b22□　此心生我破　　我無復生起

558b23□　如芭蕉作柱　　無所能勝任

558b24□　我心生亦然　　是得善觀察

558b25□　有情若不有　　此行云何爲

558b26□　彼行今若爲　　而爲有癡事

558b27□　有情何實無　　癡喩其愛事

558b28□　若滅於苦惱　　當斷於癡事

558b29□　我慢爲苦因　　癡是得增長

558c01□　彼事心不□　　觀空爲最上

558c02□　無足無脛膝　　無腰復無腿

558c03□　無臂亦無肩　　無臍無胸背

558c04□　無肋兼無脅　　無手亦無鼻

558c05□　無項復無頭　　骨鎖等皆爾

558c06□　觀此一切身　　不行於一處

558c07□　彼行於處處　　何處自安住

558c08□　以彼身手等　　一切處皆住

558c09□　彼一身如是　　乃至於手等

558c10□　無內無外身　　何獨身手等

558c11□　手等無分別　　云何彼復有

558c12□　彼旣無癡身　　寧云意手等

558c13□　住已近殊勝　　觀者知人喩

558c14□　若彼因和合　　木人此可同

558c15□　若了如是相　　彼身同此見

558c16□　如是捨足指　　手指亦皆捨

558c17□　彼初觀節合　　後見節自離

558c18□　此身破已竟　　彼住分別見

558c19□　分別見此身　　得喩如虛空

558c20□　如是之夢色　　智者何所樂

558c21□　設施若無身　　何有男女等

558c22□　若喜眞得苦　　此者何不解

558c23□　觀察此云何　　愛樂深煩惱

558c24□　樂者之不實　　如彼無執受

558c25□　汝苦復云何　　如彼自無得

558c26□　彼有苦微細　　旣微而不說

558c27□　以彼微細故　　不說令他喜

558c28□　因瞋而苦生　　旣生而有滅

558c29□　若於定有見　　於生自不受

559a01□　如是而旣知　　如是觀因果

559a02□　禪愛或相應　　得生彼疑地

559a03□　善根之所利　　皆爲於何人

559a04□　彼此何和合　　和合而何得

559a05□　人喩於虛空　　雖合而無入

559a06□　無入而非合　　是無分別行

559a07□　不求和合名　　若見而無見

559a08□　和合彼不求　　云何名得生

559a09□　有物非和合　　如導而先知

559a10□　而彼識無相　　不住於和合

559a11□　彼觸法如是　　何受而得生

559a12□　我今何所爲　　而得於苦害

559a13□　若不得所受　　苦害而不覺

559a14□　此位彼得見　　何愛不遠離

559a15□　今見此夢觸　　自心之幻化

559a16□　旣見彼觸性　　彼受汝亦得

559a17□　先世與後世　　念念而無受

559a18□　若此觀自身　　受亦無所得

559a19□　所受旣不實　　彼卽知無有

559a20□　若此無自身　　云何如是害

559a21□　色性之自住　　無根無中間

559a22□　無內無外色　　別處亦不得

559a23□　身若無異處　　無合無分別

559a24□　有情之自性　　寂靜彼無所

559a25□　智者若先知　　云何而有著

559a26□　智者同智故　　彼生何得著

559a27□　是智是後得　　是智云何得

559a28□　如是一切法　　雖生而無得

559a29□　如是法若無　　是法云何二

559b01□　彼餘法若是　　有情皆寂靜

559b02□　彼他心有疑　　於自卽無有

559b03□　彼定彼後有　　此法無彼此

559b04□　思惟於自心　　是二互相住

559b05□　如得於正住　　一切智者說

559b06□　若有諸智者　　獲得於智智

559b07□　智者得是智　　彼卽是無位

559b08□　智者得是智　　有得而無住

559b09□　無住卽無生　　彼說於涅槃

559b10□　若彼之二法　　如是極難住

559b11□　若法由於智　　智者何因有

559b12□　是智由於知　　知者無所得

559b13□　二法互相由　　是有情無性

559b14□　無父定無子　　欲子生何得

559b15□　有父而有子　　彼二法亦爾

559b16□　芽從種子生　　種子得何求

559b17□　知從智所生　　彼實何不行

559b18□　芽從智種生　　知從智芽有

559b19□　若彼知不知　　何得有智智

559b20□　一切人因緣　　彼前皆已說

559b21□　因果所生起　　等喩如蓮花

559b22□　因果何由作　　皆從於過去

559b23□　此果云何得　　由過去業力

559b24□　世間因自在　　自在彼何說

559b25□　如是得後有　　彼彼名何雜

559b26□　是事唯不定　　非心非賢聖

559b27□　過惡無善報　　彼何得自在

559b28□　不見如虛空　　不見自過去

559b29□　自在不思議　　此理不應說

559c01□　彼主何最上　　彼亦自無定

559c02□　善惡各自性　　智者知無邊

559c03□　因業有苦樂　　彼說何等作

559c04□　先因若不有　　果報誰云得

559c05□　云何不作恒　　彼無於別見

559c06□　彼作旣無別　　何得見彼彼

559c07□　若見和合因　　無復云自在

559c08□　此和合無主　　彼法乃無主

559c09□　彼愛不自愛　　此愛而無作

559c10□　所得而由他　　何云自在作

559c11□　彼不作過去　　謂若恒不滅

559c12□　愛此最上數　　謂世間恒常

559c13□　有情塵闇蔽　　住此惡功德

559c14□　謂此說最上　　此說世間惡

559c15□　一三之自性　　不合而無有

559c16□　是德無所有　　彼各各三種

559c17□　功德雖無聲　　此聲有還遠

559c18□　如衣等無心　　由此生快樂

559c19□　色性之亦然　　觀之性無有

559c20□　彼等快樂因　　有無若衣等

559c21□　此衣等快樂　　此乃性快樂

559c22□　彼等之快樂　　不能得久遠

559c23□　彼得是微細　　云何彼□細

559c24□　快樂如是實　　思惟何不受

559c25□　離□得微細　　微細不久遠

559c26□　一切物亦然　　久遠何不得

559c27□　快樂得不□　　快樂不常定

559c28□　彼無有所生　　此說不眞實

559c29□　彼眞實德生　　彼得無欲住

560a01□　爲食不淨食　　而有於因果

560a02□　愛無價之衣　　買睹羅種子

560a03□　不愛世間癡　　彼住眞如智

560a04□　彼智世間有　　云何而不見

560a05□　同彼世間量　　若此分明見

560a06□　世量而非量　　彼無妄言說

560a07□　是故觀眞如　　彼空而不生

560a08□　知性之不觸　　是性而無執

560a09□　彼性實非實　　是故非實性

560a10□　是故彼夢覺　　此疑彼無有

560a11□　彼性若見有　　乃不實生者

560a12□　是故知彼性　　無因卽無所

560a13□　一切皆無主　　因緣中安住

560a14□　由彼無別異　　不住復不去

560a15□　於實彼若迷　　返爲世間勝

560a16□　爲從因所生　　爲從幻化作

560a17□　何來彼何去　　了知而若此

560a18□　若此而了知　　乃見彼無性

560a19□　云何知假實　　同於影像等

560a20□　性若云自有　　是因何所立

560a21□　彼若是不有　　彼因故不用

560a22□　有無之性相　　因俱□百千

560a23□　彼位云何性　　何得於別性

560a24□　彼性無性時　　是性何時得

560a25□　無性卽無生　　當依彼性行

560a26□　性無過去性　　而由性不生

560a27□　無有性無性　　喩幻化和合

560a28□　一切有無性　　有如是不滅

560a29□　此一切世間　　是故不生滅

560b01□　知行空不實　　喩夢喩芭蕉

560b02□　分別滅不滅　　一切不可得

560b03□　性空乃如是　　何得而何受

560b04□　不實恒若斯　　彼彼云何得

560b05□　何苦何快樂　　何愛何不愛

560b06□　彼愛何所愛　　要當知自性

560b07□　世間亦可知　　何名爲無上

560b08□　何人何所親　　何生而何得

560b09□　一切喩虛空　　彼此受皆失

560b10□　歡喜瞋相對　　因喜或□諍

560b11□　瞋惱諸邪行　　一切令破壞

560b12□　罪惡自愛樂　　是得惡趣名

560b13□　死卽墮惡趣　　得苦而無悔

560b14□　或往來天中　　生生而得樂

560b15□　捨於多罪崖　　謂眞實如是

560b16□　如是眞無性　　復互相憎愛

560b17□　說彼將來惡　　溺無邊苦海

560b18□　色力幷壽命　　彼得而唯少

560b19□　雖獲於快樂　　而由飢困者

560b20□　眠睡災昏迷　　如虛幻和合

560b21□　當盡彼虛幻　　若此而難得

560b22□　彼學何所作　　何行何斷除

560b23□　彼彼諸魔事　　斯爲大罪崖

560b24□　於彼多正道　　難勝而不行

560b25□　復於刹那中　　難得生覺悟

560b26□　過去未來苦　　難竭煩惱海

560b27□　而於此苦海　　我恨苦求離

560b28□　如是此安住　　若自不樂住

560b29□　如須臾須臾　　入火而□浴

560c01□　見如是自利　　而受於此苦

560c02□　無老死自在　　彼行因如是

560c03□　從彼惡法來　　感惡而前死

560c04□　苦火熱如是　　我何時得息

560c05□　自作於快樂　　福雲生□繞

560c06□　以我何見知　　而說知慧空

560c07□　稽首具足知　　稽首福德重

560c08□　　菩提行經菩提心□向品第八

560c09□　菩提行若此　　思惟於行福

560c10□　菩提行莊嚴　　一切人皆得

560c11□　乃至一切處　　身心苦惱者

560c12□　彼得此妙福　　歡喜快樂海

560c13□　若有不自在　　而處輪□者

560c14□　使得世間樂　　及得菩提樂

560c15□　若有世界中　　乃至於地獄

560c16□　而令彼等人　　悉受極快樂

560c17□　寒苦得溫暖　　熱苦得淸□

560c18□　菩薩大雲覆　　復浴法水海

560c19□　鐵樹鐵山峰　　劍林光閃□

560c20□　一切成劫樹　　罪人喜安樂

560c21□　喩迦那摩·迦□拏　　鴛鴦鵝□聲適悅

560c22□　池沼淸淨無濁穢　　微妙諸香生喜樂

560c23□　地獄爐炭聚　　而得摩尼聚

560c24□　熱地水精嚴　　復寶山和合

560c25□　以如是供養　　善逝宮皆滿

560c26□　炭火熱劍雨　　今後灑花雨

560c27□　彼劍互相殺　　今後花互散

560c28□　爛搗諸身肉　　喩君那花色

560c29□　肉骨與火同　　棄墮奈河水

561a01□　以我善力故　　令得天宮殿

561a02□　彼光如千日　　彼滿那枳[仁-二+爾]

561a03□　焰魔之獄卒　　見者不驚怖

561a04□　烏鷲等飛類　　悉離惡食苦

561a05□　愛彼普快樂　　此得何善生

561a06□　福喩於虛空　　觀此上下等

561a07□　如見金剛手　　速滅除災患

561a08□　降彼花香雨　　破滅地獄火

561a09□　云何名快樂　　云何名歡喜

561a10□　處彼地獄者　　得見觀自在

561a11□　同一切威德　　俱□□童子

561a12□　大悲菩提心　　救度於一切

561a13□　以彼天供養　　天冠及天花

561a14□　乃至悲心花　　適悅寶樓閣

561a15□　天女之言說　　百千種歌詠

561a16□　讚大聖文殊　　及普賢菩薩

561a17□　以此善功德　　同於地獄者

561a18□　大聖觀自在　　觀察地獄苦

561a19□　無量苦可怖　　手出甘露乳

561a20□　濟彼諸餓鬼　　與食與洗浴

561a21□　令飽滿淸□　　離苦得快樂

561a22□　如彼北洲人　　色力幷壽命

561a23□　聾者得聞聲　　盲者得見色

561a24□　妊娠及産生　　喩摩耶無苦

561a25□　雖衣雖飮食　　莊嚴而淸淨

561a26□　一切隨求意　　得利復得益

561a27□　怖者不受怖　　不樂而得樂

561a28□　煩惱得無惱　　見者皆歡喜

561a29□　病者獲安樂　　解脫一切縛

561b01□　無力而得力　　愛心互相施

561b02□　安樂於十方　　行道一切至

561b03□　惡事皆滅盡　　當成就好事

561b04□　乘船商賈人　　得滿所求意

561b05□　安樂到彼岸　　親等同嬉戱

561b06□　飢饉時路行　　得伴無所畏

561b07□　不怖賊與虎　　復不怖迷醉

561b08□　曠野無病難　　□幼無主宰

561b09□　賢聖悉加護　　諸煩惱解脫

561b10□　悲愍信智慧　　具足相修行

561b11□　恒得宿命通　　而得無盡藏

561b12□　乃至虛空藏　　無緣無方便

561b13□　無少才不喜　　有情乏名聞

561b14□　當得大名稱　　出家若醜陋

561b15□　當得具色相　　若彼有三界

561b16□　使彼得丈夫　　亦離高下品

561b17□　當破我慢意　　今我一切福

561b18□　利諸有情等　　常離一切罪

561b19□　恒作善利事　　菩提心所行

561b20□　菩提行不退　　遠離我慢業

561b21□　當得佛受記　　一切有情等

561b22□　得無量壽命　　壽命得恒長

561b23□　破壞無常聲　　劫樹苑適悅

561b24□　一切方皆得　　妙法而適意

561b25□　同佛佛圓滿　　彼諸高下石

561b26□　如掌而平坦　　柔軟琉璃色

561b27□　一切地皆得　　諸大菩薩衆

561b28□　普遍諸國土　　以自住光明

561b29□　莊嚴於大地　　諸樹及飛禽

561c01□　光明於虛空　　說法聲不住

561c02□　諸有情常聞　　佛及佛子等

561c03□　彼彼恒得見　　無邊供養雲

561c04□　供養於世尊　　天雨依時節

561c05□　穀麥咸□實　　世間得具足

561c06□　王法得依行　　藥力倍增盛

561c07□　明力皆成就　　羅刹拏吉[仁-二+爾]

561c08□　斯等皆悲愍　　無有苦有情

561c09□　無罪復無病　　不輕慢下劣

561c10□　煩惱無所得　　讀誦而自在

561c11□　隨意而行住　　衆集乃恒常

561c12□　成就於僧事　　苾芻住淨戒

561c13□　復得一切解　　觀察於心業

561c14□　捨離諸煩惱　　苾芻所得利

561c15□　當遠離□諍　　諸出家亦然

561c16□　不得破禁戒　　得戒而守護

561c17□　恒樂盡諸罪　　若彼不破戒

561c18□　得益往天趣　　若彼持□者

561c19□　爲得於善利　　得淸淨種子

561c20□　名聞滿諸方　　永不受罪苦

561c21□　恒行無苦處　　無邊諸有情

561c22□　供養一切佛　　當受一天身

561c23□　彼成佛世間　　不思議有情

561c24□　樂佛而得樂　　願爲於世間

561c25□　菩薩得成就　　彼尊若思惟

561c26□　彼有情令得　　□支佛安樂

561c27□　及得聲聞樂　　天人阿修羅

561c28□　意重而恒護　　若彼宿命通

561c29□　出家此恒得　　若彼歡喜地

562a01□　文殊師利住　　我若以彼位

562a02□　隨力而能與　　若知和合住

562a03□　得生於一切　　若有欲見者

562a04□　及有欲聞者　　如是彼得見

562a05□　文殊師利尊　　如日照十方

562a06□　爲一切有情　　彼文殊修行

562a07□　我得如是行　　彼或住虛空

562a08□　或住於世間　　今我住亦然

562a09□　得壞世間苦　　世間若有苦

562a10□　彼一切我得　　世間一切善

562a11□　菩薩之樂得　　一藥救世間

562a12□　一切皆富樂　　一切同利養

562a13□　佛敎而久住　　以善意淸淨

562a14□　歸命於文殊　　我說善知識

562a15□　淸淨此增長

562a16□菩提行經卷第四